.222 Remington

DoareoùKalibr.222 / 5,56 mmDoare douilhezkreuzenn, boutailhDoare skeiñe-kreizBro orinMare implijAbaoe 1959MuzulioùØ bannadell5,7 mmØ kolier6,4 mmØ skoaz9,1 mmØ korf an douilhez9,6 mmØ strad9,6 mmTevder ar strad1,1 mmHirder an douilhez43,2 mmHirder ar gartouchenn54,1 mmPerzhioù allPouez ar vannadell3 - 4 gTizh ar boled V0895 - 1092 m/sEnergiezh ar vannadell1512 - 1590 JEmorsSRLezennRummad e Bro-C'hallC
An .222 Remington zo ur munision skoet war e dro, savet gant M. H. Walker er Remington Arms Co. e 1950, evit ar garabinenn-vorailh M722. N'eo ket deveret deus ur munision all, met heñvel a-walc'h eo ouzh unan .30-06 bihanoc'h. Pouez ar bannadelloù a zo alies etre 3,24 ha 3,56 g (50 da 55 greunenn), da chaseal jiboez munut pe evit ar sportoù tennañ da skouer, met a-wechoù e kaver lod a ra betek 5,83 g (90 greunenn) MALFATTI René, Manuel de Rechargement N°6, Crépin-Leblond, 2004, ISBN 2-7030-0235-1, p. 88. Resis-kenañ eo ar munision-mañ betek 200 metr hag implijet kenañ e vez da chaseal loened gwelet evel noazus (lern, avanked-Spagn) pe c'hoazh yourc'hed chaseet en ur dostaat.

Anvet eo .222 Remington, koulskoude ne ra ket ar vannadell .222" (5,56 mm) rik, .224" (5,70 mm) kentoc'h. An .223 Remington, hag he stumm milourel 5,56 × 45 mm NATO a gaver el lod brasañ eus ar fuzuilhoù-arsailh implijet gant broioù AFNA (M4 hag M16, FAMAS), a zo deveret deus an .222 Remington. Ral eo armoù-tan an arme kambret e .222 Remington.

Ne vez ket implijet kalz ar c'halibr-mañ en Amerika ken : eno e raer muioc'h gant an .223 Remington, a zo marc'hadmatoc'h abalamour da stokoù dreist an arme. Poblek-kenañ eo an .222 Remington en Europa, ha dreist-holl e Frañs : er vro-se eo renket er rummad C (munision chaseal) pa vez renket an .223 Remington er rummad B (munision a ranker resev aotre ur prefed da implijout pe da brenañ anezhañ). 

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Kalibroù armoù-tan
Rummad:Munisionoù-chase
Rummad:Munisionoù SUA